סוזנה הופס

סוזנה לי הופס (באנגלית: Susanna Hoffs; נולדה ב-17 בינואר 1959) היא זמרת-יוצרת אמריקאית-יהודיה, הידועה בעיקר כחברה בלהקת הפופ רוק הבאנגלס ששחררה מספר סינגלים מצליחים בשנות ה-80. הופס החלה בקריירת סולו לאחר התפרקות הלהקה עם האלבום When You're a Boy שיצא ב-1991. בשנות ה-90 הקימה יחד עם מייק מאיירס ומת'יו סוויט את להקת שנות ה-60 הבריטית המדומה Ming Tea, בה יצר מאיירס את דמותו המפורסמת אוסטין פאוורס. הופס גם הופיעה בתפקידי משנה במספר סרטים. הופס נולדה בלוס אנג'לס, קליפורניה למשפחה יהודית. היא בתם של במאית/כותבת/מפיקה תמר רות (לבית סימון) ושל הפסיכואנליטיקאי ג'ושוע אלן הופס. אמה ניגנה את מוזיקת הביטלס עבור הופס כשהייתה ילדה, והיא החלה לנגן בגיטרה בשנות העשרה שלה. הופס סיימה את לימודיה התיכוניים ב-1976. בזמן לימודיה בקולג' היא עבדה כעוזרת הפקה, ועשתה את הופעת הבכורה שלה בקולנוע בשנת 1978. בהשראת הראמונס ולהקות פאנק אחרות, הקימה הופס את להקת The Bangs (תסרוקת פוני) עם ויקי ודבי פיטרסון. הלהקה אוימה בתביעה משפטית על ידי להקה אחרת בשם "The Bangs", ונאלצה לשנות את שמה ל-The Bangles. האלבום המלא הראשון של הלהקה היה All Over the Place ב-1984 בהפקת קולומביה רקורדס. פריצת הדרך המסחרית שלהם הגיעה עם אלבומם השני Different Light מ-1986, שכלל את הסינגלים המצליחים "Manic Monday" (שנכתב עבורם על ידי פרינס), "If She Knew What She Wants", ו- "Walk Like an Egyptian" שהפך לסינגל הראשון של הלהקה שהגיע למקום הראשון במצעדי בילבורד. בשנת 1986, הופס הייתה שותפה לכתיבת השיר "I Need a Disguise" עבור אלבום הבכורה של בלינדה קרלייל מלהקת הגו-גו'ס. עם התהילה הגוברת, הופיעה הופס גם על שערי מגזינים רבים, וחברת הגיטרות Rickenbacker הנפיקה דגם של סוזנה הופס שאותו היא התאימה בעצמה. בשנת 1987 שיחקה הופס בסרט "The Allnighter" אותו ביימה אמה תמר סיימון הופס, ובהשתתפות ג'ואן קיוזאק ופאם גריר. הסרט ספג ביקורת ונכשל בקופות. בהמשך אמרה הופס: "זה לא היה סרט גדול אבל כל החוויה שלו הייתה נהדרת". ב-1988 הוציאו ה-באנגלס את אלבומם השלישי, Everything. הסינגל הראשון שנכתב בשיתוף הופס, "In Your Room" הפך ללהיט והגיע למקום החמישי במצעדי בילבורד. בנוסף, האלבום כלל את הסינגל "Eternal Flame" שהגיע למקום הראשון במצעד בתשע מדינות, ביניהם מצעדי בילבורד. גם שיר זה נכתב בשיתוף והושר על ידי הופס. ב-1989 התפרקה הלהקה, אך בסוף שנות ה-90 הן התאחדו מחדש להקלטת הסינגל "Get the Girl" לסרט השני של אוסטין פאוורס ב-1999. לאחר מכן הן הודיעו על החלטתן להתאחד באופן מלא בשנת 2000. אלבומם הרביעי, Doll Revolution יצא ב-2003, ואלבומם החמישי, Sweetheart of the Sun יצא ב-2011. הופס הוציאה את אלבום הסולו הראשון, "When You're a Boy" בשנת 1991, ואת אלבום הסולו השני, "סוזנה הופס" בשנת 1996. הופס הוציאה את אלבום הסולו השלישי עם חומרים חדשים בשם "Someday" בהוצאת Vanguard Records ב־2012. האלבום הופק על ידי מיטשל פרום ומושפע מהמוזיקה של שנות ה-60. הופס הקימה ביחד עם מייק מאיירס ומת'יו סוויט את הלהקה הבריטית המדומה. כולם אימצו שמות בדויים ללהקה, כאשר הופס השתמשה בשם ג'יליאן שאגוול, בעוד מאיירס השתמש בדמות של אוסטין פאוורס. רובין רוזן, אשתו של מאיירס, עודדה אותו לכתוב סרט המבוסס על הדמות. התוצאה הייתה אוסטין פאוורס: מרגל עם סגנון, בבימויו של בעלה של הופס, ג'יי רואץ'. מינג תה הופיעה בכל שלושת סרטי אוסטין פאוורס. הופס נשואה לבמאי ולמפיק ג'יי רואץ' מאז 1993, ולהם שני בנים. מדיה וקבצים בנושא סוזנה הופס בוויקישיתוף אתר האינטרנט הרשמי של סוזנה הופס סוזנה הופס, ברשת החברתית פייסבוק סוזנה הופס, ברשת החברתית אקס (טוויטר) סוזנה הופס, ברשת החברתית אינסטגרם סוזנה הופס, במסד הנתונים הקולנועיים IMDb (באנגלית) סוזנה הופס, באתר AllMovie (באנגלית) סוזנה הופס, באתר Rotten Tomatoes (באנגלית) סוזנה הופס, במסד הנתונים הקולנועיים KinoPoisk (ברוסית) סוזנה הופס, באתר אפל מיוזיק (באנגלית) סוזנה הופס, באתר ספוטיפיי סוזנה הופס, באתר AllMusic (באנגלית) סוזנה הופס, באתר MusicBrainz (באנגלית) סוזנה הופס, באתר Yandex.Music (ברוסית) סוזנה הופס, באתר Discogs (באנגלית) סוזנה הופס, באתר Songkick (באנגלית) סוזנה הופס, באתר SecondHandSongs סוזנה הופס, באתר בילבורד (באנגלית)